b'\n_START_ARTICLE_\nJames Nasmyth\n_START_SECTION_\n\xc5\xbdivljenje in delo\n_START_PARAGRAPH_\nJames Nasmyth je bil najmlaj\xc5\xa1i sin slikarja Alexandra Nasmytha (1758-1840). Eden od Alexandrovih konji\xc4\x8dkov je bila mehanika in je porabil ves svoj prosti \xc4\x8das, da je pri delu z razli\xc4\x8dnimi snovmi vzpodbujal svojega sina._NEWLINE_Leta 1931 je Nasmyth v Manchestru ustanovil delavnico, kjer je izdeloval orodja, lokomotive in druge stroje. Leta 1839 je izna\xc5\xa1el parno kladivo za izdelavo velikih kovanih jeklenih kosov. Njegovo kladivo so uporabili pri izdelavi gredi vijaka parnika Great Britain._NEWLINE_Leta 1840 je izpopolnil zrcalni daljnogled Cassegrainovega tipa, ki je osnova sodobnega coude sistema. Pomembna novost njegovega daljnogleda je bila, da so ga lahko usmerili proti kateremu koli predmetu na nebu, ne da bi se moral opazovalec premikati. Ta preprosti delovni na\xc4\x8din pa je imel to pomanjkljivost, da je bila izvedba azimutna in ne ekvatorialna. Za izravnavo Zemljinega vrtenja okoli svoje osi je moral daljnogled pri spremljanju telesa hkrati opravljati dve gibanji, eno po azimutu, drugo po deklinaciji. Kon\xc4\x8dna dopolnitev Nasmythove zamisli je omogo\xc4\x8dila, da opazovalcu ni treba spreminjati lege, tudi \xc4\x8de je daljnogled name\xc5\xa1\xc4\x8den ekvatorialno._NEWLINE_Svoje izume je leta 1858 opisal v delu Razlage orodij in strojev (Remarks on Tools and Machinery).'